YleX
YleX on Yleisradion uuteen musiikkiin ja populaarikulttuuriin keskittynyt musiikkimedia, joka tekee sisältöä muun muassa radioon, Yle Areenaan, YouTubeen, Facebookiin ja Instagramiin. Sen edeltäjä oli Radiomafia, joka muuttui YleX:ksi vuonna 2003.
Suurin osa kanavan kuuntelijoista on 15–34-vuotiaita. Finnpanelin mukaan YleX tavoitti joulukuusta 2014 helmikuuhun 2015 päivittäin viisi prosenttia väestöstä.[1]
Arkiaamuisin YleX:n ohjelman aloittaa YleX Aamu, joka juontaa juurensa jo vuonna 2000 Radiomafiassa alkaneeseen aamuohjelmaan Radiomafian Aamu. Kello 6.30–10.00 esitettävää aamuohjelmaa juontavat Ville "Viki" Eerikkilä ja Juuso "Köpi" Kallio.[3]
Uuden musiikin X:ää lähetetään arkisin kello 10.00–12.00. Anne Lainto ja Ida Karimaa esittelevät ohjelmassa uusia kotimaisia ja ulkomaisia kappaleita, sekä niiden tekijöitä. Ohjelmassa esitellään myös viikoittain yksi tuore kotimainen albumi ja selvitetään sen taustoja. Uuden musiikin X kokoaa myös viikoittain "Parasta NYT" -listaa.[4]
YleX Etusivu on nuorille suunnattu asiaohjelma, joka tulee YleX:ltä joka arkipäivä kello 12.00–14.00. Ohjelmassa käsitellään ajankohtaisia uutisaiheita. Juontajina ovat Hanna Hantula ja Jussi Latvala.
YleX Iltapäivä: Poikelus ja Hätönen -ohjelmaa lähetetään maanantaista perjantaihin kello 14.00–17.00. Ohjelmaa juontavat Alma Hätönen ja Jenni "Jenspa" Poikelus. Ohjelma korvasi Poikelus ja Hätönen -ohjelman, joka puolestaan korvasi YleX Jälki-istunto -ohjelman. YleX Jälki-istunnon viimeinen lähetys tuli 18. joulukuuta 2015.
YleX Ilta on maanantaista torstaihin kello 17.00–20.00 lähetettävä ohjelma, joka korvasi vuoden 2017 alussa Ylex Jatkot -ohjelman.
YleX Viikonloppu on lauantaisin ja sunnuntaisin kello 13.00–17.00 lähetettävä ohjelma, jonka juontajina toimivat Samuel Nyman ja Womma Seppälä.[5]
DJ Orion (perjantaisin klo 20.00–22.00)[6] DJ Mista S (lauantaisin klo 20.00.22.00) Uuden musiikin viikko (lauantaisin klo 11.00–13.00, juontajana Katri Norrlin) Lyömättömät (lauantaisin klo 17.00–20.00, juontajina Solonen, Kosola ja Xmies)[7] YleX Bäkkäri (sunnuntaisin klo 11.00–13.00, juontajina Thelma Siberg ja Valtteri Lehtinen) Miikka Koivisto (maanantaisin klo 20-22). Matti 8 & Sonny (tiistaisin klo 20-22). Rony Rex (keskiviikkoisin klo 20-22). Teppo Vapaus (torstaisin klo 20-22). Uuden tanssimusiikin lista (perjantaisin klo 19-20, juontajana DJ Orion).
Alun perin YleX Aamua juonsivat Radiomafian Aamusta siirtyneet Mikko "Peltsi" Peltola ja Juuso Myllyrinne. Myllyrinne lopetti vuoden 2004 lopussa, jonka jälkeen Peltolan kanssa juonsivat Ile Uusivuori ja Marja Hintikka. Aamussa aikaisemmin kuultuja ovat myös muut YleX:ltä tutut persoonat, kuten Venla Kokkonen ja Olli Junes. YleX Aamu vakiintui nykymuotoonsa syyskuussa 2015, kun Ile Uusivuoren lopetettua saman vuoden heinäkuussa, Aamua alkoivat juontamaan Saara Sarvas, Samuel Nyman ja Tommi Manninen.
YleX:n ohjelmakarttaa uudistettiin vuoden 2011 alussa, jolloin YleX Tänään -ohjelman korvasi Etusivu, X-ryhmän korvasi Uuden musiikin iltavuoro ja uusina ohjelmina aloittivat muun muassa Uuden musiikin aamuvuoro ja Oma lista. YleX Toiveet teki paluun lauantai-iltaan. Pitkäaikaiset, jo Radiomafian ajoilta peräisin olleet ohjelmat Metalliliitto, Tiistain tanssi-ilta ja Suomen virallinen lista jäivät pois jo edellisen uudistuksen aikaan, vuoden 2010 alussa.
Vuonna 2012 suurin osa erikoisohjelmista jäi pois ja arki-illoissa aloitti uusi ohjelma YleX Jatkot, jota juonsivat aluksi Ville "Viki" Eerikkilä ja Jani Nivala, sittemmin Eerikkilä ja Toni Laaksonen ja myöhemmin Jenni Poikelus ja Alma Hätönen. Ohjelma tuli maanantaista torstaihin kello 19–22. Viikon parhaat palat kuultiin sunnuntaina samaan aikaan. YleX Viikonlopun juontajana aloitti Anne Lainto. Aiemmin ohjelmaa juonsivat Matleena Myllyrinne ja Jenni-Maarit Koponen. Koe-eläinpuisto siirtyi YleX:ltä Radio Suomen puolelle. Vuoden 2012 lopussa Kaarle ja Erno raskaana -ohjelma loppui.[8] Uusina ohjelmina aloittivat Uuden musiikin ratsia, Sunnuntaisirkus sekä Oman listan korvannut Suorana: Virtanen. Lisäksi tapahtui vähäisiä juontajavaihdoksia.
Syksyllä 2013 Suorana: Virtanen -ohjelman korvasi Maailman toiseksi paras radioshow -ohjelma. Alkuvuodesta 2014 Cristal Snown ja Kristiina Wheelerin juontama Sunnuntaisirkus uudistui, kun Wheeler jätti ohjelman. Ohjelmapaikalla aloitti Cristal Snow’n ja Saara Sarvaksen juontama Supersunnuntai. Saara Sarvas vaihtui vuoden 2015 keväällä Alma Hätöseen, sillä Sarvas muutti YleX Aamuun.[9]
Vuoden 2014 helmikuussa YleX Iltapäivän korvasi YleX Jälki-istunto -niminen ohjelma, jonka juontajina toimivat Juuso "Mäkkäri" Mäkilähde, Ville "Viki" Eerikkilä ja Jenni Poikelus.
Vuoden 2016 tammikuussa Poikelus ja Hätönen -ohjelma korvasi Jälki-istunnon.
16. joulukuuta 2016 lähetettiin historian viimeinen Parasta Ennen! -lähetys. Ohjelman paikalle siirtyi DJ Orionin ohjelma, joka oli totuttu kuulemaan Parasta Ennen! -ohjelman jälkeen.
Vuonna 2017 YleX Aamusta jäivät pois Samuel Nyman ja Tommi Manninen. Uudet juontajat olivat YleX:lle NRJ:n aamuohjelmasta palanneet Juuso "Köpi" Kallio ja Ville "Viki" Eerikkilä. Ylex Jatkot vaihtui YleX Ilta: Kareisen Jani -nimiseksi ohjelmaksi. Myös YleX Himotuimmat loppui, jonka tilalle tuli Ida Karimaan luotsaama Uuden musiikin viikko. Lauantai-illassa klo 20–22 aloitti uusi ohjelma DJ Mista S.
Vuoden 2018 alussa arki-iltojen ohjelmistoon tuli neljä uutta klo 20-22 lähetettävää uuden musiikin erikoisohjelmaa; maanantaisin uuden vaihtoehtomusiikin ohjelma Miikka Koivisto, tiistaisin uuden bassomusiikin ohjelma Matti 8 & Sonny, keskiviikkoisin uuden klubimusiikin ohjelma Rony Rex ja torstaisin uuden rock-musiikin ohjelma Teppo Vapaus. Samalla Uuden musiikin iltavuoro -ohjelma loppui, ja Uuden musiikin aamuvuoro piteni kaksituntiseksi ja sai uuden nimen; Uuden musiikin X. Myös YleX Ilta -ohjelma sai uuden ohjelmapaikan; ma-to klo 17-20 (aiemmin 19-22) ja samalla Poikelus & Hätönen -ohjelma lyheni kolmetuntiseksi.
YleX:n soittama musiikki koostuu soittolistasta sekä toimittajien itse valikoimasta musiikista.[10]
Kanavan musiikkipäällikkönä on toiminut elokuusta 2016 alkaen Tapio Hakanen.[11] Vuosina 2013–2016 musiikkipäällikkönä toimi Peppi Puljujärvi.[12]
Alma Hätönen[13] Anne Lainto[14] DJ Mista S (Sami Merinen) DJ Orion (Juska Wendland)[6] Hanna Hantula Ida Karimaa Jani Kareinen Jenni Poikelus[13] Jussi Latvala Juuso "Köpi" Kallio Katri Norrlin Kosola (Esa Rahijärvi) Matti8 (Tuisku Hakoniemi) Miikka Koivisto Rony Rex (Rony Vartio) Samuel Nyman Solonen (Tomi Solonen) Sonny Kylä-Liuhala Teppo Vapaus Thelma Siberg Valtteri Lehtinen Womma Seppälä Xmies (Junnu Naumanen) Ville "Viki" Eerikkilä
Aino Töllinen Anne-Mari Aaltonen (nyk. Rajala) Ari Aura (nyk. Hursti) Aura Lindeberg Cristal Snow (Tapio Huuska) Erno Kulmala Essi Lamppu Eve Väyrynen (nykyisin Etusivu-ohjelman tuottaja) Hanne Kautto (nykyisin YleX:n ohjelmapäällikkö) Harri Hakanen[15] Harriet Hägglund[15] Heikki Soini Henry Tikkanen Iida Korhonen Ilkka Uusivuori Jaakko Mannermaa Jani Nivala [15] Jani Kortti [15] Jani Juntunen[15] Jenni-Maarit Koponen Jenny Lehtinen Jonna Autio (nyk. Ferm)[16] Juha Lahti[15] Juhani Kenttämaa Jukka Lindström Jussi Putkonen[17] Jusu Lounela[15] Juuso Myllyrinne Juuso ”Mäkkäri” Mäkilähde Juuso Pekkinen (juonsi myös roolihenkilönä Aleksi Ruuskanen) Kaarle Viikate[8] Kati Mikkonen (nyk. Lahtinen)
Kristiina Wheeler Linda Vettanen Luca Gargano Maiju Pellikka Maria Paattiniemi Marja Hintikka Matleena Myllyrinne Matti Airaksinen Matti Ylönen Mikko ”Peltsi” Peltola Nicolas Voutilainen[15] Noora Santavuori Olli Junes Pirita Pykäläinen Reetta Rönkä Samppa Korhonen Sanna Grav Satu Huhtaniska Simo Ruuskanen[15] Sini Virtanen[15] Sofia Thurén Teemu Skinnari[15] Timo Launonen Tuomas Rajala Tom Nylund Tomi Saarinen Tommi Manninen (nykysin YleX:n Youtube-kanavasta vastaava toimittaja) Toni Laaksonen (nykyisin Poikelus ja Hätönen- sekä YleX Ilta -ohjelmien tuottaja) Tuukka Joru Tytti Shemeikka Veli Kauppinen Venla Kokkonen Ulla Virtanen